Fila II (datter av Selevkos)

Fila II (gresk: Φίλα; født 295 f.Kr., død en gang etter 276 f.Kr.) var en selevkideprinsesse som ble gift med Antigonos II Gonatas, konge av Makedonia, sønnesønn av Antigonos I Monofthalmos.«Phila II» , Livius.org Hun var datter av Stratonike og Selevkos I Nikator,Johannes Malalas, s. 198, red. Bonn ; Droysen, Hellenism. vol. ii. s. 179 ; Froelich. Ann. Syr, s, 21, 22 den første kongen av Selevkideriket.

 Bakgrunn 
I 299 f.Kr. allierte Selevkos seg med sin tidligere fiende Demetrios I Poliorketes, sønn av Antigonos I Monofthalmos, og forseglet avtalen med å gifte seg med Demetrios' datter Stratonike. Hun var da neppe mer enn 17 år gammel mens han var en gammel kriger på nærmere 60 år. Stratonike var også datter av Antipatros' datter Fila. Selevkos fikk en datter med Stratonike som også ble kalt for Fila,Johannes Malalas, viii.198 gitt romertallet II for å skille dem ad.

 Gift i Makedonia 
I år 276 f.Kr. ble Fila giftet bort til Makedonias konge, Antigonos II Gonatas, som da var hennes onkel. Antigonos fikk først en maktposisjon sent i livet, og hadde ingen særskilt posisjon eller makt før hans far Demetrios I døde i 283 f.Kr. Han var da rundt 37 år gammel. Han giftet seg sent med sin unge niese Fila, antagelig rundt 18 år, som han fikk sitt eneste legitime barn med, Demetrios II Aitolikos, ca 278 f.Kr. Han hadde dog en annen sønn med Demo, en athensk hetære, som het Halkynoeos og som ble født da Antigonos var i slutten av tyveårene. Begge sønnene fikk betydelig oppmerksomhet fra sin far. Han legitime sønn med Fila ble involvert i monarkiet fra tidlig av, blant annet i navnet ledet en hær mot Epirus ca 264 f.Kr. da han var rundt fjorten år.Gabbert, Janice J. (1997): Antigonus II Gonatas: A Political Biography, Routledge, s.3-4

Antigonos levde også et langt liv og ble rundt 80 år gammel. Det er uklart hvor gammel Fila da hun ikke er omtalt i de antikke kildene utover sitt ekteskap. Siden ingen flere barn nevnes kan det tyde på at hun ikke fikk lang alder, kanskje hun døde i barselseng, men det er spekulasjoner.

 Referanser 

Kategori:Kvinner i historien
Kategori:Antikkens Makedonia
Kategori:Fødsler i 295 f.Kr.
Kategori:Dødsfall på 200-tallet f.Kr.